Document ID: 31993R2027

Ir-Regolament tal-Kumissjoni (KEE) Nru 2027/93
tas- 26 ta’ Lulju 1993
li jemenda r-Regolament (KEE) Nru 2999/92 li jistabbilixxi regoli dettaljati għall-applikazzjoni ta’ ċerti miżuri għall-provvista ta’ frott u ħxejjex ipproċessat lill-Madeira b’mod partikolari biex jiddetermina il-bilanċ tal-provvista prevista għall-perjodu mill-1 ta’ Lulju sat-30 ta’ Ġunju 1994.
IL-KUMMISSJONI TAL-KOMUNITAJIET EWROPEJ,
Wara li kunsidrat it-Trattat li jistabbilixxi l-Komunità Ekonomika Ewropea,
Wara li kunsidrat ir-Regolament tal-Kunsill Nru1600/92 tal-15 ta’ Ġunju 1992 li jikkonċerna l-miżuri speċifiċi għall-Ażores u Madeira rigward ċerti prodotti agrikoli [1]kif emendat bir-Regolament (KEE) Nru 3714/92 [2]u b’mod partikolari l-Artikolu 10 tiegħu,
Billi l-kwantitajiet tal-prodotti eliġibbli għall-arranġamenti speċifiċi tal-provvista jiġu stabbiliti permezz ta’ tbassir minn żmien għal żmien tal-bilanċi mistennija li jistgħu jiġu riveduti skond l-esiġenzi essenzjali tas-suq waqt li jitqiesu l-produzzjoni lokali u t-tendenzi kummerċjali tradizzjonali; billi, biex ikun iggarantit li dawn il-ħtiġiet jiġu ssodisfati f’dik li hi l-kwantità, l-prezz u l-kwalità u biex ikun assigurat li l-proporzjon tal-prodotti fornuti mill-Komunità jiġi ppreservat, l-għajnuna li għandha tkun mogħtija għall-prodotti li joriġinaw fil-bqija tal-Komunità huwa ffissata skond il-kondizzjonijiet ekwivalenti għall-konsumatur li jirriżultaw minn eżenzjoni mid-dazju ta’ l-importazzjoni fuq prodotti importati li joriġinaw minn pajjiżi terzi;
Billi r-Regolament tal-Kumissjoni (KEE) Nru 2999/92 [3]jistabbilixxi r-regoli dettaljati għall-applikazzjoni ta’ miżuri speċifiċi għall-provvista ta’ frott u ħxejjex ipproċessati għal Madeira u l-bilanċ mistenni li jiffissa l-kwantitajiet eliġibbli għall-arranġamenti speċifi ta’ provvista għall-perjodu mill-1 ta’ Lulju 1992 sat-30 ta’ Ġunju 1993;
Billi l-valutazzjoni ta’ l-eżiġenzi tas-suq ta’ Madejra għall-perjodu mill-1 ta’ Lulju sat-30 ta’ Ġunju 1994 wasslet għall-istabbeliment tal-bilanċ tal-provvista mistennija għall-Gżejjer Kanarji għall-prodotti kkonċernati fis-settur tal-frott u l-ħxejjex ipproċessati u li jkun jikkonsisti fl-istess kwantitajiet li kienu ġew definitivament stabbiliti għall-perjodu preċedenti;
Billi l-eżami ta’ l-operat tal-liċenzi u l-arranġamenti dwar iċ-ċertifikati matul il-perjodu Lulju 1992 sa Ġunju 1993 wassal għall-konklużjoni li t-terminu tal-validità tal-liċenzi u ċ-ċertfikati għandu jkun estiż b’xahrejn meta mqabbel mas-sitwazzjoni attwali;
Billi l-miżuri li hemm provvediment dwarhom f’dan ir-Regolament huma konformi ma’ l-opinjoni tal-Kumitat ta’ estjoni għall-Prodotti Proċessati mill-Frott u l-Ħxejjex,
ADOTTAT DAN IR-REGOLAMENT:
Artikolu 1
Ir-Regolament (KEE) Nru 2999/92 huwa b’hekk emendat kif ġej:
1. L-Artikolu 2 huwa mibdul b’ dan li ġej:
"L-Artikolu 2
Għall-iskopijiet ta’ l-applikazzjoni ta’ l-Artikolu 3(2) tar-Regolament (KEE) Nru 1600/92, ammont ta’ għajnuna ta’ 10 ECU kull 100 kg għall-prodotti u l-kwantitajiet koperti mill-bilanċ tal-provvista mistennija għandu jkun stabbilit fl-Anness II. Dan l-ammont għandu jiġi ffissat b’tali mod li l-proporzjon tal-prodotti fornuti mill-Komunità jkun ippreservat, waqt li jitqiesu t-tendenzi tradizzjonali tal-kummerċ.";
2. L-Artikolu 6 huwa mibdul b’dan li ġej:
"L-Artikolu 6
It-terminu tal-validità taċ-ċertifikati u tal-liċenzi għandu jeskadi fl-aħħar jum tat-tielet xahar li jiġi wara li jkunu nħarġu.";
3. L-Anness huwa mibdul mill-Anness ta’ dan ir-Regolament.
Artikolu 2
Dan ir-Regolament għandu jidħol fis-seħħ fil-jum tal-pubblikazzjoni tiegħu fil-Ġurnal Uffiċjali tal-Komunitajiet Ewropej.
Dan għandu jkun japplika mill-1 ta’ Lulju 1993.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussel, fis-26 ta’ Lulju 1993.

Labels: 3
18
17
5